Κρήτη µου όμορφο νησί δε θέλω το κακό σου 
γιατί πατώ το χώμα σου και πίνω το νερό σου 


Κρήτη µου όμορφο νησί ψηλά εἶναι τα βουνά σου 
όμορφα τα κοπέλια σου και κρύα τα νερά σου 


Το Ρεθεμνιώτικο νερό λένε πως έχει αβδέλλες 
μα κείνο το κακόµοιρο βγάζει όμορφες κοπέλες 


Το ηρακλειώτικο νερό λένε πως έχει ψάρια 
μα κείνο το κακόµοιρο εχ’ ωραία παλικάρια 


Πορτοκαλιά του Μασταμπά που κάνεις πορτοκάλια 
δώσε µου κόρη το φιλί µη θέλεις παρακάλια 


Ο ήλιος όταν πρωτοβγεί χρυσώνει τις ακτές σου 
και το φεγγάρι χαίρεται τις τόσες ομορφιές σου 
Ἠρακλειώτικο κρασί θα πιώ για να μεθύσω 


τον πόνο που ΄χω στην καρδιά να τονε λησμονήσω 


Καλό χωριό ο Κάνεβος µα η βρύση µέστο ρέμα 
πάν᾽ τα κοπέλια για νερό, γυρίζουν φιλημένα 


Το Ηρακλειώτικο νερό ο κόσμος δεν το πίνει 
γιατί στσι σωληνώσεις του εγκυμονούν κινδύνοι 
Το Ηρακλειώτικο νερό οι άνθρωποι το πίνουν 


μα πρέπει όλα τα λεφτά στα φίλτρα να τα δίνουν 


Κρήτη µε τα ψηλά βουνά τις έυφορες κοιλάδες 
τσι ρίµες, τα ριζίτικα και µε τσι μαντινάδες 


Του ψηλορείτη τα πουλιά στον κάμπο δε φωλεύγουν 
κι οἱ µερακλήδικες καρδιές στα πλούτη δε ζηλέυον 


Από τσι Σίσσες εἶσαι συ, απο τσι Σίσσες εἶσαι 
κι απ᾿όλες η πιο όμορφη εσυ σαι συ σαι συ σαι 


Να’ µουνα στην καβαλαριά, στ’ Ανώγεια κυπαρίσσι 
στα μουλιανά βασιλικό στο περαχώρι βρύση 


Αχι κουτρουλιανό νερό κι Αχτουδιανέ µου αέρα 


να µπόρουνα να σ’ επινα το µήνα µιαν ηµέρα 


Γεραπετρίτη μου βοριά και Μυρθιανέ μ αέρα 
φυσήξετε τα βάσανα και τσι καημούς µου πέρα 


Με κισσαμίτικο νερό βασιλικούς ποτίζω 
µόνο σε φίλους καρδιακούς θα κόβω να χαρίζω 


Πολύ μαρέσει να περνώ τα όρη στο Λασίθι 
να βλέπω πως ----- των κατσικιών τα πλήθη 


Θα κατεβώ στο Φόδελε να πάω να βρω το Γκρέκο 
για να σε κάνει ζωγραφιά να σ᾿εχω να σε βλέπω 


